**Horacio Valcárcel Villar**, nado en Rábade en 1932, e finado en Madrid o 7 de maio de 2018, foi un guionista de cinema e de televisión, e ocasionalmente director de cine galego.

Traxectoria
-----------

Marchou de novo de Rábade. Na década de 1950 empezou a producir como director algunhas pezas para o NO-DO, pero tamén documentais todos eles de extensión breve, xa nas décadas seguintes. Só produciu unha longametraxe, *Miguelín*, xa en 1965, coa que conseguiu un premio no Festival de Cannes. en 1964 e co que foi exhibido no MoMA de Nova York na *New York World’s Fair* de 1964. Un ano antes, en 1963, concursara en Cannes unha curtametraxe de Javier Aguirre, con guión de Valcárcel, titulada *Playa insólita*. En 1966 tentou rodar a súa segudna longametraxe, que se quería chamar *El pájaro ciego*, co-escrita con Francisco González Serrano e baseada precisamente nunha obra teatral de Serrano, pero nunca se chegou a realizar.

Como tamén era o guionista dalgunhas destas producións, gañou unha experiencia que lle valería como guionista para outros directores, primeiro no cinema e logo na televisión. Nesta traxectoria como guionista colaborou intensamente con dous directores. En televisión, a súa relación laboral máis extensa foi con Antonio Mercero, sobre todo nos anos oitenta e nos primeiros noventa. De aí saíu a súa serie máis coñecida, *Verano azul*, que contaba a historia dun grupo de rapaces de vacacións na Costa do Sol.

No cinema, e aínda que tamén se estreou da man de Mercero a finais dos anos setenta, colaborou sobre todo con José Luis Garci. Guionizou para el algúns dos filmes máis destacados deste director, e con eles foi candidato a catro premios Goya ao mellor guión orixinal ou adaptado.

Foi codirector, con Garci, da revista cinematográfica *Nickelodeon*.

Obra
----

### Cinema, como guionista

* *La guerra de papá* (1977, de Antonio Mercero)
* *Tobi* (1978, de Antonio Mercero, onde Valcárcel achegou a idea orixinal de facer protagonista a un neno con ás)
* *El crack* (1981, de José Luis Garci)
* *La próxima estación* (1982, de Mercero)
* *El crack II* (1983, de Garci)
* *Sesión continua* (1984, de Garci)
* *Asignatura aprobada* (1987, de Garci)
* *El tesoro* (1988, de Antonio Mercero, sobre un texto orixinal de Miguel Delibes)
* *Espérame en el cielo* (1988, de Antonio Mercero, coa colaboración de Romá Gubern)
* *Canción de cuna* (1994, de José Luis Garci)
* *La herida luminosa* (1997, de José Luis Garci)
* *El abuelo* (1998, de José Luis Garci)
* *La hora de los valientes* (1998, de Mercero)
* *You’re the one (una historia de entonces)* (2000, de José Luis Garci)
* *Historia de un beso* (2002, de José Luis Garci)
* *Tiovivo, c. 1950* (2004, de José Luis Garci)
* *Ninette* (2005, de José Luis Garci)
* *Luz de domingo* (2007, de José Luis Garci)
* *Sangre de mayo* (2008, de José Luis Garci)

### Cinema, como director

* *Miguelín*

### Series de televisión

* *Verano azul* (1981-82, dirixida por Antonio Mercero)
* *Turno de oficio* (1986-87, dirixida por Antonio Mercero)
* *Farmacia de guardia* (1991-95, dirixida por Antonio Mercero)
* *Historias del otro lado* (1988-96, dirixida por José Luis Garci)
* *Turno de oficio. Diez años después* (1996-97, dirixida por Antonio Mercero)

### Filmes para televisión

* *Arroz y tartana* (2003, dirixida por José Antonio Escrivá, sobre unha novela de Vicente Blasco Ibáñez)
* *Cartas de Sorolla* (2006, dirixida por José Antonio Escrivá)

Premios
-------

Foi candidato aos Goya en cinco ocasións, sen obtelo en ningunha. En dúas veces foino na categoría de guión orixinal e en tres na categoría de guión adaptado. Na de guión orixinal por *Espérame en el cielo*, nomeado a canda Antonio Mercero e Romá Gubern, e *You're the one (una historia de entonces)*, candidatado a canda Garci. Con Garci compartiu tamén os tres nomeamentos a guión adaptado por *Canción de cuna* (baseado na peza teatral de Gregorio Martínez Sierra), *El abuelo* (baseado na novela de Benito Pérez Galdós) e *Ninette* (a partir da obra de Miguel Mihura). Por *Espérame en el cielo* tamén estivo nomeado no Festival Internacional de Cine de Chicago.

Obtivo o premio Iris ao mellor guión (naquela altura aínda non se chamaban así) por *El abuelo*, e tamén o premio do Círculo de Escritores Cinematográficos de España, tanto por *El abuelo*, como por *Luz de domingo*.

Notas
-----

1. 1 2  "Fallece Horacio Valcárcel, el guionista de Garci y Mercero". *La Voz de Galicia* (en castelán). 2018-05-08. Consultado o 2018-05-08.
2. ↑  "Fallece Horacio Valcárcel". *Web da Academia del cine de España*. Consultado o 8 de maio de 2018.
3. ↑  Lugo, El Progreso de. "Adiós a Horacio Valcárcel, guionista de 'Verano azul' y de las películas de Garci". *El Progreso de Lugo* (en castelán). Consultado o 2018-05-08.
4. 1 2  "El retranqueiro que no pudo filmar en Galicia". *La Voz de Galicia* (en castelán). 2018-05-08. Consultado o 2018-05-08.
5. ↑  "PLAYA INSOLITA - Festival de Cannes". *Festival de Cannes* (en inglés). Consultado o 2018-05-08.
6. ↑  Wright, Sarah (2013). *The Child in Spanish Cinema*. Manchester University Press. ISBN 9780719090523.

Véxase tamén
------------

|  |  |
| --- | --- |
|  | A Galipedia ten un portal sobre: ***Cine*** |


|  |  |
| --- | --- |
| Control de autoridades | 
* Wd: Q52835309
* WorldCat
* VIAF: 87464949
* BNE: XX1719830
* IMDb: nm0883553
* ISNI: 0000 0003 7414 5707
* LCCN: no2002002406
* SUDOC: 098145452
* TMDb: 1029915

 |